EGO HVMBERTVS Dominus Belli-joci. Notum facio omnibus præsentes litteras inspecturis, quod reuerendi in Christo STEPHANVS Abbas,  Conuentus Clun. accollegerunt,  associauerunt me,  successores meos Dominos Belli-joci pro tempore in perpetuum, in villa sua de Toissei,  eiusdem pertinentiis, sub hac forma. Quod quicquid possessionis, quicquid iuris in eadem villa de Toissei,  eiusdem pertinentiis, Ecclesia Cluniacensis  Decanatus de Arpajaco habent, vel habere aut reclamare possunt, videlicet in dominicaturis, feodis, hominibus, terris cultis  incultis, planis, pascuis, nemoribus, siluis, aquis, aquarum decursibus, piscaturis,  in aliis quibuscumque rebus Ecclesiæ Cluniacensi,  mihi, ac meis successoribus erit commune,  omnes prouentus, redditus, exitus, exactiones, iustitiæ, ac alia commoda, seu emolumenta eiusdem villæ  pertinentiarum Ecclesiæ Clun.  mihi, ac meis successoribus erunt communes. Excepta decima,  Capella, seu Ecclesia, cum omni iure spirituali, si quam contigerit in eadem villa construi vel ædificari: quæ salua remanent Ecclesiæ Clun. In eadem villa duo erunt Bailliui, vnus ex parte mea,  alius Ecclesiæ Clun. De nemoribus ad dominium dictæ villæ pertinentibus Ecclesia Cluniac. vel Decanus de Arpajaco, aut eorum Bailliuus dare, vel vendere non poterit præter assensum meum, vel Bailliui: nec ego, nec Bailliuus meus, præter assensū Decani de Arpajaco vel eius Bailliui. Si forteritiam, vel domum fortem, lapideam, ligneam, seu terream Ecclesia Clun. vel Decanus de Arpaio, aut eorum Bailliuus ibidem fecerit, vel extruxerit, nemoribus prædictis vti poterit,  forterecia illa, siue domus fortis mihi  Bailliuo meo, Ecclesiæ Clun. Decano Arpajaci, ac eorum Bailliuo erit communis,  si ego, vel meus Bailliuus fortereciam, vel domum fortem ibidem fecero, similiter erit communis. Si Ecclesia Cluniacensis, vel Decanus Arpaiaci, aut eorum Bailliuus circiter, vel infra villam illam, quocumque modo aliquid acquisierit, si infra quinquennium a tempore scientiæ acquisitionis medietatem pretij persoluere voluero, illud mihi,  Ecclesiæ Cluniacensi erit commune,  similiter de meis acquisitionibus erit. Hanc accollectionē  societatem dicti Abbas  Conuentuus Cluniacensis promiserunt bona fide tenere  successoribus meis domnis Belli-jocensibus in perpetuum firmiter tenere,  inuiolabiliter obseruare. Et ego tactis sacrosanctis Euangeliis iuraui hanc eandem accollectionem  societatem Ecclesiæ Clun. in perpetuum bona fide tenere  firmiter obseruare, ac mei successores pro tempore hoc idem iuramentum tenentur facere Abbati  Conuentui Clun. in Capitulo Clun. Item Bailliuus Ecclesiæ Clun. qui in eadem villa pro tempore institutus fuerit, mihi, vel Bailliuo meo tenetur iurare bonam fidem,  similiter Bailliuus meus Decano Arpaiaci, vel eiusdem Bailliuo. Hanc autem villam, vel eiusdem pertinentias ego, vel successor meus quicumque pro tempore fuerit, nec permutationis, nec donationis titulo, a mea manu potero alienare, nec etiam alij in feodum dare, salua tantum domno Priori Clun. procuratione, quam in eadem villa consueuit habere. In cuius rei testimonium præsentes litteras Ecclesiæ Clun. tradidi sigilli mei munimine roboratas. Actum xj. Calen. Maij, anno Domini M. CC. XXXIII.